Diari Oficial de la Generalitat Valenciana


Sumari del DOGV 5601, del 18-09-2007 (2007/11759)

RESOLUCIÓ de la Direcció Territorial de la Conselleria de Medi Ambient, Aigua, Urbanisme i Habitatge, per la qual s'arxiva l'expedient administratiu AAIII/2006/5/46, per desistiment de la mercantil interessada Agroxúquer SL, i es declara conclús el procediment.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11236


Data del document
:   17-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

RESOLUCIÓ de la Direcció Territorial de la Conselleria de Medi Ambient, Aigua, Urbanisme i Habitatge, per la qual s'arxiva l'expedient administratiu AAIII/2006/5/46, per desistiment de la mercantil interessada Agroxúquer SL, i es declara conclús el procediment. [2007/11475]  
Vist l'expedient de referència incoat a instàncies del Sr. José Andrés Gil, en nom d'Agroxúquer SL, amb CIF T72665348 i domicili a efecte de notificacions al c/ Hort dels Frares, 23, entresòl d'Alzira, s'emet aquesta resolució de conformitat amb els següents,  
ANTECEDENTS DE FET  
Primer. Amb data 15 de desembre de 2006, el Sr. José Andrés Gil, en nom d'Agroxúquer SL, amb CIF J82603322 i domicili al c/ Hort dels Frares, 23, entresòl d'Alzira, presenta en els Serveis Territorials de la conselleria de Territori i Habitatge, sol·licitud d'autorització ambiental integrada per a una activitat de valorització de RCD a Algemesí, d'acord amb el que estableix la Llei 2/2006, de 5 de maig, de prevenció de la contaminació i qualitat ambiental, desenvolupada pel Decret 127/2006 (DOGV 20/09/2006).  
Segon. Verificat que la documentació presentada juntament amb l'escrit de sol·licitud s'ajusta als requisits establits en l'article 26 de la Llei 2/2006, de 5 de maig, es comunica a la mercantil, mitjançant ofici de data 18 de desembre de 2006, l'admissió a tràmit d'aquesta. Paral·lelament es remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb data 9 de febrer de 2007 l'Ajuntament d'Algemesí emet un informe desfavorable pel fet que l'activitat de la instal·lació entra en contradicció amb la resolució municipal que prohibeix la restauració dels terrenys on es pretén dur a terme l'activitat mitjançant l'abocament de residus de qualsevol tipus.  
Quart. Amb data 20 d'abril de 2007 la mercantil Agroxúquer SL sol·licita ajornament en la resolució de l'expedient.  
Cinqué. Amb data 4 de juliol de 2007 la mercantil Agroxúquer SL sol·licita el desistiment de l'expedient amb la finalitat d'obrir un nou expedient per a una nova localització del projecte.  
Als anteriors fets són d'aplicació els següents  
FONAMENTS DE DRET  
Primer. D'acord amb l'article 20 de la Llei 2/2006, de 5 de maig, de prevenció de la contaminació i qualitat ambiental, les activitats que apareixen en l'annex II d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 5.1 de l'annex II de la Llei 2/2006.  
Segon. L'òrgan competent per a atorgar l'autorització ambiental integrada quan es tracte d'instal·lacions en què s'exercisquen activitats de l'annex II és la Direcció Territorial de la conselleria competent en matèria de medi ambient, d'acord amb l'article 24 de la Llei 2/2006, de 5 de maig, de prevenció de la contaminació i qualitat ambiental i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 24 de l'Ordre de 15 de febrer de 2007, de la conselleria de Territori i Habitatge, per la qual es desenvolupa el Reglament orgànic i funcional de la conselleria de Territori i Habitatge, aprovat pel Decret 137/2006, de 29 de setembre, del Consell de la Generalitat, correspon al Servei Territorial de Medi Ambient, exercir les competències en matèria de la contaminació.  
Tercer. Des del punt de vista procedimental, de conformitat amb el que disposen els articles 90 i 91 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, tot interessat podrà desistir de la seua sol·licitud per qualsevol mitjà que permeta la seua constància.   
Quart. L'article 42.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, estableix l'obligació de resoldre i el contingut de la resolució en el cas de desistiment de la sol·licitud.  
Vist quant antecedeix, a proposta de la Unitat del Control Integrat de la Contaminació, amb el vistiplau del cap del Servei Territorial de Medi Ambient, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Arxivar l'expedient administratiu AAIII/2006/5/46, per desistiment de la mercantil interessada Agroxúquer SL, i declarar conclús el procediment.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la conselleria de Medi Ambient, Aigua, Urbanisme i Habitatge, en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 d'agost de 2007.- El director territorial: Manuel I. Prieto Honorato.